ÍAV og VÍS í samstarf um öryggis - , heilbrigðis - og umhverfismál 22. febrúar 2007 ÍAV og VÍS í samstarf um öryggis - , heilbrigðis - og umhverfismál Mánudaginn 12. febrúar s.l. undirrituðu stjórnendur ÍAV og VÍS viljayfirlýsingu um samstarf í öryggis - , heilbrigðis - og umhverfismálum ( ÖHU ) . Tilgangur þessa samstarfs er fækkun slysa og tjóna hjá ÍAV . Gert er ráð fyrir að verkefnið standi yfir í fjóra mánuði . Stofnuð var samstarfsnefnd fyrirtækjanna þar sem ákveðið var hvernig standa ætti að verkefninu og hvað leggja ætti áherslu á . Það var sameiginleg ákvörðun nefndarinnar að starfið ætti aðallega að ganga út á að útbúa og koma í framkvæmd áætlun um innleiðingu ÖHU hjá ÍAV . Einnig var ákveðið að vinna að bættri tilkynningu tjóna . Gefin verður út handbók fyrir alla starfsmenn fyrirtækisins , fundir verða haldnir með byggingastjórum svo og öllum starfsmönnum fyrirtækisins . „ Það er markmið ÍAV með ÖHU áætluninni að þetta verði meira en fallegur pappír uppi í hillu , heldur að starfsmenn ÍAV vinni dags daglega í samræmi við hana ” sagði Karl Þráinsson aðstoðarforstjóri ÍAV við undirritun samkomulagsins .